ԱԺ լսումների ժամանակ Ռոբերտ Քոչարյանի վերաբերյալ Նիկոյանի ասածը, թե ինչու նախկին իշխանությանը չեն կանչում հարցաքննության, պարզապես մանկական դատողություն էր իրենց այն պահվածքի համեմատ, որ մենք լսել ենք թե´ ներքին զորքերի, թե´ բանակի բարձրաստիճան պաշտոնյաներից: Իրենք գիտեին, որ եթե մի զեկույց ստացել են, մյուսը չի ստացվի: Երբ Դավիթ Հարությունյանը եւ Արմեն Հարությունյանը Պրեսկոտին համոզում էին, թե խմբում խնդիրներ կան, ստում էին, որովհետեւ խմբում երբեք խնդիրներ չեն եղել: Խմբում եղել են աշխատանքային բանավեճեր, իսկ դրանք միանգամայն բնական են, որովհետեւ առանց կարծիքների բախման` անհնար կլիներ, վերջին հաշվով, կար իշխանական տեսակետ՝ Համլետ Թադեւոսյանի մահվան հանգամանքների հետ կապված: Ըստ այդ տեսակետի, Համլետը ցուցարարների նետած նռնակը մարմնով փակել եւ զոհվել էր: Բայց եր մենք այդ փորձագետների նյութերը սկսեցինք ուսումնասիրել, տեսանք, որ այդպիսի պայթյուն չի եղել, եւ գործը շինծու է: Այդ ամբողջ «գործը» մենք ջարդեցինք: Բեկորներ Համլետ Թադեւոսյանի մարմնի մեջ չէին հայտնաբերվել: